**ROMÂNIA**

**JUDEŢULVRANCEA CONSILIUL JUDEŢEAN**

**HOTĂRÂREA nr. 207**

**din 9 octombrie 2025**

**privind:** aprobarea execuției bugetare pentru trimestrul III al anului 2025

# Consiliul Judeţean Vrancea,

**- văzând** referatul Serviciului Contabilitate din cadrul Direcţiei Economice și Achiziții Publice nr. 201/9205 din 06.10.2025 privind aprobarea execuției bugetare pentru trimestrul III al anului 2025;

**- având în vedere** prevederile art. 49 alin. (12) și (13) și art. 73 alin. (3) din Legea nr. 273/2006 privind finanţele publice locale, cu modificările şi completările ulterioare;

- ţinând cont de Hotărârea Consiliului Județean Vrancea nr. 66 din data de 3 aprilie 2025 privind aprobarea bugetelor proprii ale județului Vrancea pentru finanțarea Unității Administrativ-Teritoriale Județul Vrancea și a instituțiilor publice de sub autoritatea Consiliului Județean Vrancea, pe anul 2025 și de Hotărârea nr. 183 din 11.09.2025 privind aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2025.

**- luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**- în baza** prevederilor art. 173 alin. (3) lit. a) din O.U.G. nr.57/2019 privind Codul administrativ, cu modificările și completările ulterioare;

**- în temeiul** art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1** Aprobarea execuției bugetare pentru trimestrul III al anului 2025 pe cele două secțiuni, funcționare și dezvoltare, a bugetului Județului Vrancea și al instituțiilor publice de sub autoritatea Consiliului Județean Vrancea, după cum urmează:

1. execuția bugetară a Bugetului local – Sursa A (bugetul Județului Vrancea și al instituțiilor publice finanțate din veniturile bugetului local) – Anexele nr. 1 – 10.
2. execuția bugetară a Bugetului instituțiilor publice de sub autoritatea Consiliului Județean finanțate integral sau parțial din venituri proprii – Sursa G – Anexele nr. 11-13;
3. execuția bugetară aferentă Programului anual de investiții finanțat din Bugetul local - Anexa nr. 14;

e) execuția bugetară aferentă Programului anual de investiții aferent Bugetului instituțiilor publice și activităților finanțate parțial sau total din venituri proprii – Anexa nr. 15.

**Art.2** Anexele nr. 1- 15 fac parte integrantă din prezenta hotărâre.

**Art.3** Prevederile prezentei hotărâri vor fi comunicate celor interesaţi de secretarul general al judeţului prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Preşedintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al judeţului**

**Raluca Dan**